На основу члана 55. став 1. тачка 2), 57. и 60. Закона о јавним набавкама (“Сл. гласник РС”, бр. 124/2012, 14/2015, 68/2015)

**Природно-математички факултет**

**Ниш, Вишеградска 33**

[**www.pmf.ni.ac.rs/javnenabavke**](http://www.pmf.ni.ac.rs/javnenabavke)

објављује

**ПОЗИВ**

**за подношење понуде**

Предмет јавне набавке је набавка услуга штампања на основу узорака за потребе Природно-математичког факултета у Нишу, број МУ-03/015, која се спроводи у поступку јавне набавке мале вредности.

Право учешћа у поступку имају сви понуђачи који испуњавају услове предвиђене чл. 75. Закона о јавним набавкама и конкурсном документацијом наручиоца, уколико доставе доказе о испуњености услова, и то:

1. Попуњен, потписан и оверен образац понуде (прилог наведен у конкурсној документацији);
2. Попуњена Техничка спецификација по партијама са појединачним ценама за сваку ставку;
3. Попуњену, потписану и оверену изјаву понуђача о испуњености законских и осталих тражених услова датој под материјалном и кривичном одговорношћу (прилог наведен у конкурсној документацији). **Напомена: Од понуђача се захтева да има најмање једног запосленог радника са дипломом графичког дизајнера у радном односу на одређено или неодређено време, са радним искуством од најмање годину дана у струци**. Понуђач је у обавези да достави доказ: М образац – пријава/одјава на осигурање запосленог радника. Уколико директор, оснивач, односно члан привредног друштва учествује у доказивању кадровског капацитета, исти не мора бити запослен у привредном друштву, али је у обавези да достави одговарајући образац М осигурања. **Уколико понуду подноси група понуђача, додатне услове у погледу кадровског капацитета група понуђача испуњава заједно. Уколико понуђач подноси понуду са подизвођачем, додатне услове у погледу кадровског капацитета испуњава понуђач.**
4. У случају да понуђач наступа с подизвођачем потребно је да достави:

- податке о подизвођачу (прилог наведен у конкурсној документацији)

- попуњену, потписану и оверену Изјаву подизвођача о испуњености законских и осталих тражених услова датој под материјалном и кривичном одговорношћу (прилог наведен у конкурсној документацији) и

- **уговор** о пословно техничкој сарадњи за тражену врсту послова којим се прецизно дефинише који проценат јавне набавке се поверава подизвођачу (проценат јавне набавке који се поверава подизвођачу не може бити већи од 50%), део предмета јавне набавке који ће извршити преко подизвођача, као правила поступања наручиоца у случају да се доспела потраживања преносе директно подизвођачу

1. Попуњен, потписан и оверен образац ''Подаци о понуђачу / носиоцу групе понуђача'' (прилог наведен у конкурсној документацији)
2. Потписан и оверен модел уговора чиме потврђује слагање с истим (прилог наведен у конкурсној документацији).Понуђач је у обавези да потпише модел уговора и овери печатом чиме потврђује да је сагласан са садржином модела уговора. Понуђач није у обавези да попуњава остале елементе уговора, већ је само у обавези да потпише модел уговора и овери печатом. Модел уговора представља садржину уговора који ће Наручилац закључити са понуђачем коме буде додељен уговор. Садржина потписаног уговора неће се разликовати од садржине модела уговора. Уколико најповољнији понуђач одбије да потпише уговор, наручилац ће уговор доделити следећем најповољнијем понуђачу.
3. Попуњену, потписану и оверену изјаву понуђача о наступању или попуњену, потписану и оверену изјаву понуђача о ненаступању са подизвођачем, у зависности од чињенице да ли понуђач наступа или не наступа с подизвођачима (прилог наведен у конкурсној документацији).
4. Попуњену, потписану и оверену изјаву о кључном техничком особљу које ће бити одговорно за извршење уговора и квалитет испоручених добара (прилог наведен у конкурсној документацији)
5. Образац трошкова припреме понуде који понуђач попуњава уколико постоје стварни трошкови припремања понуде, **у супротном није потребно доставити наведени образац.**

1. Попуњену, потписану и оверену Изјаву о независној понуди
2. У случају да група понуђача поднесе заједничку понуду, та група мора поднети и:

- попуњену, потписану и оверену **Изјаву** да у поступку доделе уговора наступа група понуђача (прилог наведен у конкурсној документацији)

 - попуњену, потписану и оверену **Изјаву да носилац групе** понуђача испуњава законске и остале тражене услове дате под материјалном и кривичном одговорношћу (прилог наведен у конкурсној документацији)

 - попуњену, потписану и оверену **Изјаву да члан групе** понуђача испуњава законске и остале тражене услове дате под материјалном и кривичном одговорношћу (прилог наведен у конкурсној документацији)

 - податке о члану групе понуђача (прилог наведен у конкурсној документацији)

 - **споразум** о заједничком извршењу набавке ако буду изабрани, којим мора бити прецизно одређена одговорност понуђача за извршење уговора. У сваком случају, сви понуђачи одговарају наручиоцу неограничено солидарно.

1. У случају ангажовања физичких лица за обављање тражених послова потребно је да понуђач достави:

- **Уговор** о извршењу посла закључен с тим лицима.

Конкурсном документацијом ближе су одређени услови за учешће у поступку, као и начин доказивања испуњености услова.

Вредновање и оцењивање понуда вршиће се на основу критеријума **НАЈНИЖЕ ПОНУЂЕНЕ ЦЕНЕ.** Начин вредновања наведених елемената критеријума економски најповољније понуде детаљно је разрађен у конкурсној документацији.

Сви заинтересовани понуђачи могу преузети конкурсну документацију на интернет страници наручиоца **[www.pmf.ni.ac.rs/javnenabavke](http://www.pmf.ni.ac.rs/javnenabavke)**

Увид у конкурсну документацију, као и бесплатно преузимање конкурсне документације може се извршити и у просторијама наручиоца Природно-математички факултет – Ниш, Вишеградска 33 (канцеларија 105), сваког радног дана од **900** до **1400** сати, у року од **8 (осам)** дана од дана објављивања јавног позива. Особа за контакт Марија Стефановић, тел. **533-015**, лок. **133 (техничка спецификација: Даница Добросављевић**, тел. 018/533 015, локал 165, mail: danica@pmf.ni.ac.rs**)**. Уколико je понуђач заинтересован за конкретну јавну набавку конкурсну документацију наручилац може послати и препорученом пошиљком или електронском поштом у року од два дана од дана пријема захтева.

Рок за подношење понуда је **8 (осам)** дана од дана објављивања позив за подношење понуда на порталу Управе за јавне набавке и интернет страници Природно-математичког факултета **[www.pmf.ni.ac.rs/javnenabavke](http://www.pmf.ni.ac.rs/javnenabavke),** односно у време и на начин предвиђен конкурсном документацијом.

Комисија за јавну набавку узеће у разматрање само благовремене понуде. Понуда ће се сматрати благовременом ако је наручиоцу достављена најкасније до **23.12.2015.** године до **1100** часова, лично или препорученом поштом. Понудe којe нису достављене наручиоцу до наведеног крајњег рока достављања сматраће се **неблаговременим** и Комисија ће их по окончању поступка јавног отварања понуда неотворене вратити понуђачима са назнаком да су поднете неблаговремено.

Понуђачи могу поднети понуду за целокупну набавку или по појединачним партијама. Понуђач испуњава услове за учествовање у поступку јавне набавке уколико поднесе понуду за најмање једну партију. Један понуђач може да учествује само у једној понуди, и то као понуђач који наступа самостално, подизвођач или члан групе понуђача. Уколико понуђач учествује у више понуда, наручилац ће такве понуде одбити као неприхватљиве.

Понуде ће се отварати јавно, одмах по истеку рока за подношење понуда у **1130** часова последњег дана горе наведеног рока.

Отварање понуда ће се обавити у просторијама Природно-математичког факултета у Нишу, Вишеградска 33.

Сва заинтересована лица могу присуствовати отварању понуда.

Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће Oдлуку о додели уговора донети у року од 7 (седам) дана од дана јавног отварања понуда.

Наручилац може да обустави поступак јавне набавке из објективних и доказивих разлога који се нису могли предвидети у време покретања поступка и који онемогућавају да се започети поступак оконча, односно услед којих је престала потреба наручиоца за предметном набавком због чега се неће понављати у току исте буџетске године.

Понуђач може да измени или повуче своју понуду писменим обавештењем пре рока за подношење понуда. Свако обавештење о изменама или повлачењу мора бити запечаћено, а на коверти назначена ознака „НЕ ОТВАРАТИ“ **- “Измена понуде за јавну набавку број МУ-03/015”**, **“Допуна понуде за јавну набавку број МУ-03/015”, “Измена и допуна понуде за јавну набавку број МУ-03/015”**или **“Повлачење понуде за јавну набавку број МУ-03/015”**. По истеку рока за подношење понуде понуда не може да се мења.